《采采歌》
宋代·胡仲弓

朝采畹中兰，暮采篱下菊。
采采复采采，终日不盈掬。
为怜芳洁姿，忍受红尘触。
采兰杀风味，采菊盈芬馥。
落英固可飧，何发饮藜藿。
秋香亦可纫，保如鸣佩玉。
俾尔全其天，得志在岩谷。
所以山中人，终身抱幽独。

作者简介：胡仲弓，宋朝诗人。公元一二六六年前后在世]字希圣，清源人，胡仲参之弟。生卒年均不详，约宋度宗咸淳二年前后在世。登进士第为会稽令，老母适至，而已是黜。自后浪迹江湖以终。仲弓工诗，著有苇航漫游稿四卷，《四库总目》传于世。